b'\n_START_ARTICLE_\nTomoyuki Yamashita\n_START_SECTION_\nBakgrunn\n_START_PARAGRAPH_\nYamashita var s\xc3\xb8nn av en landsbylege. Han begynte tidlig p\xc3\xa5 den milit\xc3\xa6re l\xc3\xb8pebane. Etter kadettskole begynte han i juni 1906 p\xc3\xa5 milit\xc3\xa6rakademiet i Hiroshima og ble l\xc3\xb8ytnant i infanteriet.\n_START_SECTION_\nTidlig milit\xc3\xa6r karriere\n_START_PARAGRAPH_\nI 1914 tok han del i beleiringen av Tsingtau. Etter returen til Japan gikk han p\xc3\xa5 h\xc3\xa6rens h\xc3\xb8yskole, og tok eksamen i 1916 som klassens sjette beste. Samme \xc3\xa5r giftet han seg med  Nagayama Hisako._NEWLINE_Fra 1919 til 1922 var Yamashita, som gikk for \xc3\xa5 v\xc3\xa6re ekspert p\xc3\xa5 Tyskland og forhold i de tysktalende omr\xc3\xa5der, stedfortredende milit\xc3\xa6rattach\xc3\xa9 f\xc3\xb8rst i Bern og deretter i Berlin._NEWLINE_Han kom tilbake til Japan i februar 1922, ble major, og postert til generalstaben. P\xc3\xa5 denne tid utviklet han en plan om \xc3\xa5 forminske de japanske stridskrefter, men p\xc3\xa5 grunn av den fremherskednde politiske stemning st\xc3\xb8tte den p\xc3\xa5 heftig motstand. Samtidig var Yamashita sv\xc3\xa6rt aktiv politisk og tilh\xc3\xb8rte K\xc5\x8dd\xc5\x8d-ha, en fraksjon i h\xc3\xa6ren som gikk inn for at milit\xc3\xa6ret skulle spille en sterkere rolle i staten. Dtte bragte ham i konflikt med blant andret T\xc5\x8dj\xc5\x8d Hideki og andre senere sv\xc3\xa6rt innflytelsesrike milit\xc3\xa6re, og det hemmet hans karrieregang._NEWLINE_Fra februar 1927 til august 1929 var Yamashita igjen i Europa, som milit\xc3\xa6rattch\xc3\xa9 i \xc3\x98sterrike og Ungarn._NEWLINE_Han ble oberst da han kom hjem, og tjenestegjorde til august 1930 i avdelingen for informasjonsvesenet og den milit\xc3\xa6re forskning, f\xc3\xb8r han i april 1932 fikk kommando over 3. regiment av den keiserlige garde, en ganske \xc3\xa6refull avdeling. Fra august 1934 arbeidet han i ledende stilling i h\xc3\xa6rministeriet. Etter forfremmelse til generalmajor i august 1934 var han atter ved h\xc3\xa6rens generalstab, f\xc3\xb8r han i mars 1935 overtok ledelsen av byr\xc3\xa5et for milit\xc3\xa6r forskning.\n_START_SECTION_\nUnder annen verdenskrig\n_START_PARAGRAPH_\nYamashita er mest kjent for erobringen av de britiske koloniene Britisk Malaya og Singapore, noe som gav ham tilnavnet \xc2\xabThe Tiger of Malaya\xc2\xbb. Den 6. november 1941 ble Yamashita satt i kommando av en japansk h\xc3\xa6ravdeling som den 8. desember gjennomf\xc3\xb8rte en invasjon av Malaya. Angrepet ble satt igang fra japanske baser i Fransk Indokina._NEWLINE_Invasjonen og den p\xc3\xa5f\xc3\xb8lgende japanske okkupasjonen av omr\xc3\xa5dene inkluderte gjentatte krigsforbrytelser beg\xc3\xa5tt mot krigsfanger, som b\xc3\xa5de besto av alliert personell og sivile filippinere, blant annet Alexandra Hospita-l og Sook Ching-massakrene. Yamashitas skyld for disse hendelsene er fortsatt omdiskutert den dag i dag ettersom det blir hevdet at han hadde mislyktes i \xc3\xa5 stoppe dem fra \xc3\xa5 bli utf\xc3\xb8rt._NEWLINE_I 1944 gikk krigen i alliert fav\xc3\xb8r, og situasjonen var kritisk for Japan. Yamashita ble da satt til \xc3\xa5 forsvare Filippinene den 10. oktober 1944. F\xc3\xb8r den tid hadde han v\xc3\xa6rt utstasjonert i Kina. De amerikanske styrkene gikk i land p\xc3\xa5 Leyte den 20. oktober, bare ti dager etter at Yamashita hadde ankommet sin post p\xc3\xa5 Manila._NEWLINE_Den 6. januar 1945 landet de totalt 200\xc2\xa0000 mennene fra den amerikanske h\xc3\xa6ren p\xc3\xa5 den store filippinske \xc3\xb8ya Luzon. Yamashita ledet p\xc3\xa5 denne tiden omtrent 262\xc2\xa0000 japanske soldater i tre defensive grupper, den st\xc3\xb8rste av disse kalt Shobo Group hadde i oppgave \xc3\xa5 skulle forsvarte det nordlige Luzon._NEWLINE_Nesten umiddelbart etter det amerikanske angrepet, ledet Den keiserlige japanske marinen under kontreadmiral Sanji Iwabuchi en operasjon som s\xc3\xb8rget for at Japan re-okkuperte Manila. Japanerne hadde cirka 16\xc2\xa0000 sj\xc3\xb8menn, og deres artilleri hadde til hensikt \xc3\xa5 \xc3\xb8delegge alle havnefasiliteter og marine lagerhus som kunne v\xc3\xa6re til nytte for amerikanerne._NEWLINE_Kampene mellom amerikanerne og japanerne gjorde omr\xc3\xa5det om til en slagmark. De intense kampene og de japanske grusomhetene resulterte i d\xc3\xb8dsfall p\xc3\xa5 mer enn 100\xc2\xa0000 filippinske sivile. Dette skulle senere bli kjent som Manilamassakren, som ble utf\xc3\xb8rt under de voldsomme gatekampene som raste mellom 4. februar til 3. mars 1945.\n_START_SECTION_\nEtter krigen\n_START_PARAGRAPH_\nYamashita ble i tillegg til krigsforbrytelser anklaget for \xc3\xa5 ha plyndret og gjemt unna store mengder gull og juveler for cirka 200 milliarder fra Kina og S\xc3\xb8r\xc3\xb8st-Asia under den andre verdenskrig. Han ble stilt for en milit\xc3\xa6r domstol og henrettet for krigsforbrytelser f\xc3\xb8r han rakk \xc3\xa5 hente denne skatten som han if\xc3\xb8lge ryktene skulle ha gjemt unna p\xc3\xa5 et ukjent sted i Asia. Yamashitas stabssjef p\xc3\xa5 Filippinene, Akira Muto, ble henrettet den 23. desember 1948 etter at han ogs\xc3\xa5 ble funnet skyldig i krigsforbrytelser av Den internasjonale milit\xc3\xa6rtribunalet for Det fjerne \xc3\xb8sten.'